«Հայկական ժամանակ»-ը գրում է. - «Դեկտեմբերի 29-ին ԼՂՀ Ազգային ժողովի բոլոր 3 խմբակցությունների ղեկավարները Ղարաբաղի խորհրդարանական եւ արտախորհրդարանական ուժերի անունից հանդես են եկել ԼՂ հիմնախնդրի վերաբերյալ աննախադեպ հայտարարությամբ: «Ելնելով իր ինքնիշխանության, տարածքային ամբողջականության եւ քաղաքացիների անվտանգության արդյունավետ ապահովման գերակայությունից, ԼՂՀ-ն չի կարող որեւէ այլ կոնտեքստում մասնակից լինել հակամարտության գոտում ստեղծված հավասարակշռությունը փոփոխելուն ուղղված դիվանագիտական ջանքերին եւ պատասխանատվություն չի կրի որեւէ պայմանավորվածության համար, որը ձեռք կբերվի առանց իր ժողովրդի կամքի ազատ արտահայտությամբ դրսեւորված համաձայնության», - նշված է այդ հայտարարության մեջ»: